ZAPISNIK
              s 32. sjednice Vijeća Mjesnog odbora Šestinski dol - Vrhovec
    održane 28. veljače 2024., s početkom u 18 sati u  
                u prostoru Mjesne samouprave Šestinski dol – Vrhovec, Ilica 181                        
                       


Nazočni članovi Vijeća: Ivona Molan, Josip Burek, Dario Horvatić, Božena Horvat-Alajbegović, Dario Ptičar, Svjetlana Veseli i Tena Zenko Milović

Nenazočni članovi Vijeća: Tvrtko Horvatić 

Ostali nazočni: Natalija Vidak, stručni referent za rad tijela mjesne samouprave

Sjednicu otvara Ivona Molan, predsjednica Vijeća Mjesnog odbora Šestinski dol - Vrhovec te pozdravlja sve prisutne.
Predsjednica konstatira da je prisutno sedam članova Vijeća, čime su stečeni uvjeti za raspravu i pravovaljano odlučivanje.

Predsjednica daje Zapisnik s 31. sjednice na glasovanje.
Jednoglasno usvojen Zapisnik s 31. sjednice.

Predsjednica daje dopunu dnevnog rada 3. točkom Program rada Vijeća Mjesnog odbora Šestinski dol-Vrhovec za 2024.  te daje dnevni red na usvajanje.
 
Jednoglasno usvojen slijedeći
                                                             
Dnevni red


1. Plan potreba za aktivnostima, programima i projektima unapređenja kvalitete života građana Mjesnog odbora Šestinski dol – Vrhovec u 2024.
1. Izvještaj o radu VMO Šestinski dol-Vrhovec za 2023.
1. Program rada Vijeća mjesnog odbora Šestinski dol-Vrhovec za 2024.
1. Vrtlarska ulica-obnova platoa i stepenica
1. Vrtlarska ulica- nepropisno parkiranje
1. Ulice Kuniščak i Antunovac-nepropisno parkiranje
1. Nikša I Nermina Stančić, k.č. 2920/5 I 2923/7 k.o. Črnomerec- očitovanje, traži se
1. Ulica Vrhovec-očitovanje o postavljaju uzdignutih ploha
1. Informacije, pitanja i prijedlozi


 
Ad.1. Plan potreba za aktivnostima, programima i projektima unapređenja kvalitete života građana Mjesnog odbora Šestinski dol – Vrhovec u 2024.

 
Predsjednica kratko obrazlaže Plan potreba za aktivnostima, programima i projektima unapređenja kvalitete života građana MO te otvara raspravu.
U raspravi sudjelovali: Svjetlana Veseli, Dario Ptičar, Josip Burek, Božena Horvat-Alajbegović, Ivona Molan.
Predsjednica daje prijedlog Zaključka na glasovanje

Sa šest glasa ZA i jednim  PROTIV Plan potreba za aktivnostima, programima i projektima unapređenja kvalitete života građana Mjesnog odbora Šestinski dol-Vrhovec  usvojen i biti će prilog Zapisniku.

                                          
Ad.2. Izvješće o radu VMO Šestinski dol-Vrhovec za 2023.

Predsjednica daje Izvješće o radu VMO za 2023. na glasovanje.

Sa šest glasova ZA i jednim SUZDRŽANIM usvojeno slijedeće


IZVJEŠĆE O RADU VIJEĆA 
MJESNOG ODBORA ŠESTINSKI DOL - VRHOVEC
za 2023. godinu

	
Vijeće Mjesnog odbora Šestinski dol - Vrhovec je tijekom 2023. godine obavljalo poslove iz djelokruga svoje djelatnosti propisanih Pravilima Mjesnog odbora Šestinski dol - Vrhovec, odnosno Statutom Grada Zagreba. Kao oblik mjesne samouprave za dio područja Gradske četvrti Črnomerec, M.O. Šestinski dol - Vrhovec ima prvenstveni zadatak razmatrati problematiku vezanu uz život i rad mještana na svom području. Problematiku iz svih segmenta života svojih mještana članovi Vijeća M.O. Šestinski dol - Vrhovec razmatrali su na sjednicama Vijeća tijekom 2022. godine. Vijeće je održalo 12 sjednica u novom sazivu nakon provedenih lokalnih izbora.	
	Problematika koja se razmatrala na sjednicama Vijeća uglavnom se odnosila na komunalna pitanja vezana uz život i rad mještana Šestinski dol - Vrhovec inicirana, kako od strane članova Vijeća, tako i od samih mještana.	   
Vijeće Mjesnog odbora je održalo je 10 sjednica Vijeća. Vijeće je raspravljalo i donosilo odluke o
	- financijskom planu i izvještaju Vijeća, kao i raspodjelu financijskih sredstava iz ostalih nespomenutih rashoda financijskog plana;
	- korištenju prostorija u zgradi mjesne samouprave u Ilici 181 od strane političkih stranaka i udruga građana;
	   Od ostalih aktivnosti kojima su se članovi Vijeća bavili u proteklom razdoblju treba navesti slijedeće:
  - uvid u sadašnje stanje i prijedlog komunalnih potreba svih ulica na području Šestinski dol - Vrhovec, te dostava istih stručnoj službi;
  - sastavljanje prijedloga plana malih komunalnih akcija na području Šestinski dol - Vrhovec za 2024. godinu;
    - prisustvovanje predsjednika i podpredsjednika Vijeća na sjednicama Vijeća  gradske četvrti Črnomerec kao i ostalih članova vijeća
  - izlazak na teren predsjednika, potpredsjednika i ostalih članova Vijeća na zahtjev mještana ili komunalnih poduzeća;
  - razmatranje više raznih zahtjeva mještana i prosljeđivanje istih prema Vijeću gradske četvrti Črnomerec kao što su npr:
  - analiziranje raznovrsnih zahtjeva mještana za poboljšanje njihovih životnih uvjeta, kao i zahtjeva udruga građana sa područja Šestinski dol - Vrhovec i sl.
Na kraju ovoga izvješća, predsjednica vijeća MO izražava svoje zadovoljstvo međusobnom suradnjom vijećnika, i njihovom zauzetošću za rješavanjem aktualnih problema mještana na području MO Šestinski dol - Vrhovec, te poziva članove vijeća na daljnje zalaganje i rad za opće dobro u 2024. godini. 


Ad.3. Program rada vijeća MO Šestinski dol-Vrhovec za 2024.


Predsjednica kratko obrazlaže te obzirom da se nitko ne javlja za riječ daje prijedlog Zaključka na glasovanje. 

Sa šest glasova ZA i jednim PROTIV usvojen

PROGRAM RADA VIJEĆA
VIJEĆA MJESNOG ODBORA ŠESTINSKI DOL - VRHOVEC
ZA 2024. GODINU

Na temelju Poslovnika i Pravila Vijeća Mjesnog odbora Šestinski dol - Vrhovec, te sukladno Statutu Grada Zagreba,  svoj program za 2024. godinu Vijeće temelji na najaktualnijim komunalnim potrebama za poboljšanje standarda građana sa područja Mjesnog odbora Šestinski dol - Vrhovec.

Vijeće je Programom rada obvezno donijeti:  

1. Program rada Vijeća Mjesnog odbora Šestinski dol - Vrhovec za 2024. (siječanj)
2. Financijski plan za 2025. (prosinac )
3. Plan malih komunalnih akcija u 2025. (do 31. listopada)
4. Plan potreba za aktivnostima, programima i projektima unapređenja kvalitete života MO u 2024. (siječanj) i 2025. godinu (studeni) 
5. Godišnji izvještaj o izvršenju financijskog plana za 2023. (srpanj)
6. Izvješće o radu Vijeće Mjesnog odbora Šestinski dol-Vrhovec za 2023. (veljača/ožujak)
7. Prijedloge za akcije u programima Gradskog ureda za obnovu, izgradnju, prostorno uređenje, graditeljstvo i komunalne poslove (Mega ured) za 2025. (rujan)
8. Pratiti realizaciju Plana komunalnih aktivnosti i Programa održavanja komunalne infrastrukture
9. Plan korištenja prostora MO (rokovi naknadno)
10. Raspravljati i donositi zaključke na osnovi zahtjeva građana 
11. Raspravljati i donositi mišljenja o prijedlozima akata o kojima gradonačelnik, Gradska skupština, gradski uredi i Vijeće gradske četvrti, traže mišljenje Vijeća mjesnog odbora.

Program rada Vijeće Mjesnog odbora Šestinski dol - Vrhovec temelji se i na kontinuitetu svih prethodnih aktivnosti mjesnoga odbora i zahtjevima građana.
 
Prema navedenom Vijeće će Programom rada: 

1. u što većoj mjeri pridonijeti kvalitetnijem razvoju i radu mjesnog odbora;
2. podržavati realizaciju različitih aktivnosti programa udruga i udruženja građana;
3. sustavno prikupljati i obrađivati, te učiniti dostupnim sve podatke o Mjesnom odboru, kao nužnu pretpostavku za utjecaj građana i njihovih predstavničkih tijela na razvoj mjesnog odbora (posebice uređenja naselja, održavanje komunalnog reda i zaštite okoliša, djelovanja javnih službi itd.), rješavanju  prometa na mjesnom odboru, kao i prometa u mirovanju;
4. nastojati kvalitetnije i temeljitije informirati građane o svim aktivnostima na području mjesnog odbora;
5. predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže mjesni odbor; 
6. pomoći u održavanju, opremanju i obnovi prostora mjesnog odbora


Realizacija navedenog Programa rada ovisiti će o: 
· sudjelovanju članova vijeća u radu
· izvršenju proračuna Grada Zagreba;
· suradnji s nadležnim tijelima Gradske uprave Zagreba;
· suradnji s Vijećem Gradske četvrti Črnomerec 
· suradnji građana Gradske četvrti Črnomerec.



Ad.4. Vrtlarska ulica-obnova platoa i stepenica


Predsjednica kratko obrazlaže  te kaže da nije  stupiti u kontakt s osobom koja je tražila obnovu platoa i stepenica u Vrtlarskoj ulici. Obzirom da se radi o više platoa i stepenica nema točnu informaciju o kojoj lokaciji se radi. Predlaže da se navedena točka stavi na iduću sjednicu. 



Ad.5. Vrtlarska ulica- nepropisno parkiranje


Predsjednica obrazlaže traženo te otvara raspravu.
U raspravi sudjelovali svi vijećnici.
Predsjednica daje prijedlog Zaključa na glasovanje.
Jednoglasno usvojen slijedeći

Z A K LJ U Č A K
o postavljanju klamerica na zelenoj površini u Vrtlarskoj ulici 2

1. Vijeće je raspravljalo o zahtjevu stanara za postavljanje klamerica na zelenoj površini u Vrtlarskoj ulici od kućnog broja 2 te o rješavanju nepropisno parkiranih vozila na kolniku.

2. Vijeće podržava postavljanje klamerica na predloženoj lokaciji te traži da djelatnici prometnog redarstva poduzmu potrebne mjera kako bi spriječili nepropisno parkiranje vozila na kolniku Vrtlarske ulice.  

3. Zaključak će se dostaviti podnositelju zahtjeva,  Gradskom uredu za obnovu, izgradnju, prostorno uređenje, graditeljstvo i komunalne poslove, Sektor za komunalno i prometno redarstvo, Odsjek za prometno redarstvo te Gradskom uredu za mjesnu samoupravu, promet, civilnu zaštitu i sigurnost. 


Ad.6. Ulice Kuniščak i Antunovac-nepropisno parkiranje

Predsjednica obrazlaže traženo te otvara raspravu.
U raspravi sudjelovali svi vijećnici.
Predsjednica daje prijedlog Zaključa na glasovanje.


             Z A K LJ U Č A K
                  o postavljanju prometnih stupića u ulicama Kuniščak i Antunovac

1. Vijeće je raspravljalo o zahtjevu stanara za postavljanje prometnih stupića u ulici Kuniščak  (južni nogostup uz Pivovaru) i klamerica u Ulici Kuniščak odvojak prema kbr. 38 A (na zelenoj površini) kao i postavljanju stupića u ulici Antunovac zbog nepropisno parkiranih vozila.

2. Vijeće podržava postavljanje prometnih stupića na predloženim lokacijama kako bi se omogućilo nesmetano prometovanje vozila ZET-a, Čistoće, Hitne pomoći, Vatrogasaca i svih ostalih sudionika u prometu.

3. Zaključak će se dostaviti podnositelju zahtjeva,  Gradskom uredu za mjesnu samoupravu, promet, civilnu zaštitu i sigurnost. 






Ad.7. Nikša I Nermina Stančić, k.č. 2920/5 I 2923/7 k.o. Črnomerec
          - očitovanje, traži se

Predsjednica otvara raspravu u kojoj su sudjelovali svi vijećnici te daje prijedlog Zaključka na glasovanje

Jednoglasno usvojen slijedeći

                                        Z A K LJ U Č A K
o očitovanju na zahtjev za pisanu suglasnost formiranja građevinske čestice                       na k.č. 2920/5 i k.č. 2923/7, k.o. Črnomerec

1. Vijeće je raspravljalo o zahtjevu za pisanu suglasnost formiranja građevinske čestice na k.č. 2920/5 i k.č. 2923/7, k.o. Črnomerec.

2. Vijeće traži da građevinska inspekcija napravi izvid na terenu vezano uz legalsnost izgrađenog zida te da donese mišljenje vezano uz širinu nogostupa.

3. Zaključak će se Vijeću Gradske četvrti na postupanje. 



Ad.8. Ulica Vrhovec-očitovanje o postavljaju uzdignutih ploha


Predsjednica otvara raspravu u kojoj su sudjelovali svi vijećnici te daje prijedlog Zaključka na glasovanje

Jednoglasno usvojen slijedeći


    Z A K LJ U Č A K
o očitovanju na postavljanje uzdignute plohe u 
                              Ulici Vrhovec kbr.4, 6, 18 i 25

4. Vijeće je raspravljalo o zahtjevu Gradskog ureda za mjesnu samoupravu, promet, civilnu zaštitu i sigurnost da se očituje vezano uz postavljanje uzdignutih ploha u Ulici Vrhovec kbr. 4, 6, 18 i 15.

5. Vijeće ne podržava postavljanje uzdignutih ploha na navedenim lokacijama te traži da se postavi znak Zona 30 i pješački prijelaz kod kbr. 16.

6. Zaključak će se Vijeću Gradske četvrti na postupanje. 



      Ad.9. Informacije, pitanja i prijedlozi


[bookmark: _GoBack]Dario Ptičar kaže da livada u Šestinskom dolu nije očišćena nakon rušenja šume te traži da komunalno redarstvo postupi u navedenom slučaju.


Obzirom da se nitko ne javlja za riječ predsjednica zatvara sjednicu.

Sjednica je završila u 19 sati.
Zapisnik sastavila:
Natalija Vidak	
				
KLASA: 024-08/24-003/496
URBROJ: 251-06-11-3/007-24-2 
Zagreb, 28. veljače 2024.


							          Predsjednica 
              Vijeća Mjesnog odbora
              Šestinski dol - Vrhovec
                                                                                 	  
							         Ivona Molan
